Държавен вестник, бр. 42, 2016 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  42
5. дарения и помощи;
6. международни проекти и програми;
7. други дейности и услуги, извършвани 
от агенцията.
Чл. 7. Бюджетната субсидия се разходва за 
покриване на одобрените разходи за издръжка 
на агенцията.
Г л а в а  в т о р а
ПРАВОМОЩИЯ НА ИЗПЪЛНИТЕЛНИЯ 
ДИРЕКТОР
Чл. 8. (1) Агенцията се ръководи и пред-
ставлява от изпълнителен директор.
(2) Договорът с изпълнителния директор 
се сключва, изменя и прекратява от минис-
търа на отбраната съгласувано с министър-
председателя.
Чл. 9. (1) При осъществяване на право-
мощията си изпълнителният директор се 
подпомага от двама заместник изпълнителни 
директори.
(2) Трудовите договори със заместник из-
пълнителните директори се сключват, изменят 
и прекратяват от изпълнителния директор 
съгласувано с министъра на отбраната.
(3) Със заповед изпълнителният директор 
може да определя функции и да делегира 
правомощия на заместник изпълнителните 
директори.
(4) Функциите и правомощията на изпъл-
нителния директор в негово отсъствие от 
страната, при невъзможност да ги изпълнява 
в цялост или частично или когато ползва 
законоустановен отпуск, се изпълняват от 
определен с негова писмена заповед за всеки 
конкретен случай заместник изпълнителен 
директор. 
Чл. 10. Изпълнителният директор на аген-
цията:
1. ръководи и представлява агенцията и 
отговаря за нейната дейност;
2. представя на министъра на отбраната 
ежегоден доклад за дейността на агенцията;
3. представя на министъра на отбраната за 
утвърждаване проект на бюджет на агенцията;
4. представя на министъра на отбраната 
периодични и годишни отчети за изпълнението 
на бюджета на агенцията;
5. представя на министъра на отбраната за 
утвърждаване проект на годишна програма 
за капиталови разходи на агенцията; 
6. организира дейността по своевременното 
събиране на приходите и за целесъобразното и 
законосъобразното разходване на средствата;
7. предлага на министъра на отбраната 
за утвърждаване длъжностно разписание на 
агенцията;
8. назначава главния секретар и държавните 
служители в агенцията, изменя и прекратява 
служебните правоотношения с тях;
9. сключва, изменя и прекратява трудовите 
правоотношения със служителите в агенцията;
10. утвърждава вътрешни правила за орга-
низация на работната заплата на служителите;
11. определя ценовата политика на аген-
цията съгласувано с министъра на отбраната;
12. сключва договори, свързани с осъщест-
вяването на дейността на агенцията и нейната 
администрация;
13. утвърждава вътрешни правила за де-
ловодната дейност и документооборота в 
агенцията;
14. издава индивидуални административни 
актове в рамките на своята компетентност;
15. утвърждава длъжностните характерис-
тики на главния секретар и на служителите, 
които са му на пряко подчинение;
16. осъществява контакти и сътрудничи с 
държавни органи и с неправителствени орга-
низации, както и с международни организации 
и институции;
17. награждава с отличия и с награди 
служителите от агенцията за образцово из-
пълнение на служебните им задължения по 
реда на действащото законодателство.
Г л а в а  т р е т а
СТРУКТУРА И ФУНКЦИИ НА АГЕНЦИЯТА
Раздел I
Общи положения
Чл. 11. (1) Агенцията е организирана в 
обща и специализирана администрация според 
дейностите, които извършва.
(2) Общата численост на служителите в 
агенцията е 409 щатни бройки.
(3) Разпределението на числеността на 
служителите в административните звена на 
агенцията е посочено в приложение № 1.
Чл. 12. Министърът на отбраната възлага 
конкретни задачи при изпълнението на функ-
циите и дейностите на агенцията по чл. 2.
Чл. 13. Изпълнителният директор на аген-
цията в рамките на своята компетентност 
дава задължителни указания за осигуряване 
изпълнението на актовете и разпорежданията 
на министъра на отбраната по отношение на 
дейностите, свързани с военните клубове, 
военно-почивното дело и жилищния фонд на 
Министерството на отбраната.
Чл. 14. Непосредственото ръководство 
на дирекциите в агенцията се осъществява 
от техните директори, които носят отговор-
ност за точното и срочното изпълнение на 
конкретните задачи при осъществяване на 
своите функции.
Раздел II
Главен секретар
Чл. 15. (1) Главният секретар осъщест-
вява административното ръководство на 
агенцията в изпълнение на нормативните 
актове и разпорежданията на изпълнителния 
директор.